Ja, det var hardt arbeid. Iblant ønsket jeg å slutte, -
- men det å redde liv... Ingenting kan måle seg med det.
Moren din må ha vært stolt av deg. Doktor Tomás Caballé.
Verdensberømt karkirurg.
- Så du vokste opp i Catalonia? - I en liten fjell-landsby.
Det bodde kanskje 2000 sjeler der. Jeg dro da jeg var 18, -
- studerte medisin i Barcelona, så til Johns Hopkins.
Til slutt pensjonerte jeg meg og fant veien hit.
Det må jeg si. Datesider kan være ganske så som så, -
- men dette... Dette føles riktig.
Ja, ikke sant?
Det er noe med en kirurgs hender, kombinert med din...
...inngående kunnskap om anatomi.
Skal si du går rett på sak.
- Mister du lysten av det? - Ikke noe særlig.
Bra.
Jøsses! Thomas Magnum? Jeg syntes det var deg.
- Står til? - Jeg tror du tar feil.
Dette er doktor Tomás Caballé.
Doktor? Han! Hva babler hun om, Magnum?
Så du er ikke lege?
- La meg forklare... - Spar deg. Dette er over.
Blair, la meg bare få...
Kast nummeret mitt! Jeg vil aldri se deg igjen!
Hva handlet det om?
Jeg etterforsker et drap, og nå mistet jeg en viktig ledetråd.
48 timer tidligere
- Fortell oss hva det er! - En overraskelse, har jeg sagt.
Ikke si at vi får is.
Hvis jeg sier at dere skal få en stor overraskelse, handler det ikke om is.
- Hva er det da, trener? - Hei, alle sammen!
- Er dette overraskelsen? - Nei. Det er Higgins.
Sjarmerende.
- Der kommer overraskelsen. - Hvem er det der?
Det der er jo Christian Yelich!
Christian, dette er verdensmesterne i knøtteligaen 2018!
Står til, gutter!
- Hvordan greide du dette? - Jeg lovte ham en tur i helikopteret.
- Gi deg. Skulle det ikke mer til? - Han er baseballens beste.
Det skulle litt mer til. Robins venn eier hele laget.
Burde ant meg.
Jeg likte å se dere spille. Dere var helt rå.
- Gid Thomas var her. - Han møter en klient.
Rick, vil du kaste noen baller?
Jeg er god på skruballer. Sikkert at du vil dette?
- La oss se hva du er god for. - Da setter vi i gang!
Da skal jeg flytte meg.
- Hei. - Hei.
Det er vel slik dere proffer varmer opp?
Denne lærte jeg av Jane Fonda.
- Han bare dummer seg ut. - Dette kan bli spennende.
Følg med, gutter! Slik skal det gjøres!
Du kan gjerne få ringe agenten din etterpå.
Jeg forstrakk meg! Du overtar, gutt.
Du lurer vel på hvordan jeg ikke vil møte en slik baseballstjerne.
Men når mobilen min ringer, må jeg bare ta den.
Og i dette tilfellet hørtes det ganske viktig ut.
Karen McDowell? Thomas Magnum.
- Takk for at du kom. - Hva gjelder det?
Faren min ble drept for en uke siden. Noen kapret bilen hans.
Det var leit å høre. Skal vi sette oss?
- Har politiet nye ledetråder? - Nei. Men dette gjelder ikke det.
I går leste vi hans testamente. Da fikk jeg vite -
- at alle sparepengene, over 1 million, er borte. Ingen vet hvor.
Ifølge banken tømte pappa kontoen den dagen han ble drept.
- Sier politiet at det er en kopling? - De sier at muligheten er der.
Fins det noen grunn til at faren din trengte så mye kontanter?
Kanskje det foregikk noe jeg ikke kjente til.
Kanskje han var i trøbbel. Jeg trodde jeg kjente faren min.
Men kanskje jeg ikke kjente ham i det hele tatt. Derfor er jeg her.
Jeg bryr meg ikke om pengene. Jeg ønsker bare å få vite sannheten.
Ingenting tyder på at Roland McDowell ikke var hederlig.
Men han ble ranet rett etter at han tok ut pengene.
Mistenkelig, ja. Men vi har ikke funnet noen kopling.
Derfor må jeg vurdere alle scenarioer.
Deriblant at dette var en tilfeldig bilkapring.
Og at biltyvene bare hadde flaks?
- Ja. Det fins også en annen mulighet. - Hva da?
Kanskje klienten din har pengene.
Testamentet sa at pengene skulle gå til veldedighet.
Kanskje Karen øynet muligheten da faren ble drept -
- og gjemte pengene før boet fikk beslaglagt dem.
Da tanta mi døde, dro fetteren min og kona hans rett hjem til henne -
- og tok ting før de andre kom. Enkelte utnytter slike situasjoner.
- Hvorfor skulle hun da hyre meg? - Da virker hun ikke suspekt.
Hvorfor skulle en far utelate sitt eneste barn i testamentet?
- Kanskje hun ikke ville ha pengene. - Gi deg.
Så du mener at hun hyret meg for å røyklegge?
Jeg likte det ikke, men Katsumoto ga meg noe å tenke på.
Derfor ba jeg Higgins grave litt-
- og se om Karen hadde en hemmelig konto.
Jeg har ikke funnet noe. Ingen offshore-konto i Karens navn -
- og heller ingen stråselskaper.
Men hun kan skjule pengene på en annen måte.
Hun er 25. Hun har ingen forbryters mesterhjerne.
- Kunder har prøvd å lure meg før. - Sant nok.
Men hun sa hun hyret deg for å finne ut hvorfor faren tok ut alle pengene.
- Selv ikke banken vet det. - Snakket du med dem?
Rich kjenner banksjefen. Hun sa at Roland ikke oppga noen grunn.
Her har vi et bilde av ham da han tok ut pengene.
Hva kan pengene ha gått til? Gjeld?
Spillegalskap? Rusavhengighet?
Vet ikke. Skal vi grave i Rolands liv, må vi ransake huset hans.
- Hvordan går det? - Ikke noe uvanlig her.
Ingen spillesider. Ikke noe overdrevet forbruk.
Det eneste medikamentet han søkte på, var Phallux.
Mot ereksjonsproblemer. Nei, jeg bruker det ikke.
Men de har fine reklamer.
- Skjønner at han var opptatt av det. - Hvorfor det?
Før drapet gikk han inn på en dateside så å si daglig.
Beskrev seg som atletisk, eventyrlysten, likte opera og teater.
Og han likte åpenbart blondiner.
Interessant. Hans avdøde kone var også blondine.
- Vent nå litt... - Hva er det?
Det virket ikke påfallende først, men se her.
- Det står en blondine der. - Som neppe jobber i banken.
Så du tror at en av disse damene var sammen med ham i banken?
Ingen skal gå inn her.
Gud bedre!
Mr. Magnum. Hva gjør du her? Hvem er hun?
Higgins. Hun bistår meg i saken.
- Har dere brutt dere inn her? - Ja. Unnskyld.
Hvorfor ba du meg ikke bare om å låse dere inn?
- Hvordan kunne du ta det på alvor? - Jeg vet hva du føler nå.
Men politiet må vurdere alle muligheter. Det må jeg også.
Jeg bryr meg ikke om pengene, sa jeg. Pappa ga meg mye i oppveksten.
Da jeg mistet mamma, gjorde pappa mange oppofrelser for min skyld.
Hvis han ville gi pengene til veldedighet, ville jeg godtatt det.
Det høres ut som om din far var en spesiell mann.
Men siden du først er her, kan du kanskje hjelpe oss.
- Hvordan da? - Traff din far noen jevnlig?
Mener du dating? Nei, han var ikke interessert i å treffe noen.
Det stemmer faktisk ikke helt.
Her har vi seks kvinner som han nylig hadde gått ut med.
Dette visste jeg ikke noe om. Jeg fryktet at han følte seg ensom.
Drar du kjensel på noen av dem?
Hva med den blondinen der?
Nei. Har hun noe med pengene å gjøre?
Det vet vi ikke ennå, men det skal vi få brakt på det rene.
Ga bankens overvåkningskameraer oss noe?
Du kan se selv. Han ser på blondinen, som så blir med ham ut.
Du hadde rett. Hun var med ham.
Finner vi henne, finner vi svar. Kanskje også pengene.
Greit. Yrke?
Hva med "genial oppfinner/næringsdrivende"?
Vent litt. Det er jo Tony Stark.
Du har rett. Vi må finne noe mer realistisk. Hva med...
- Importør av europeiske sportsbiler. - Det funker.
Profilen må matche meg mot de kvinnene Roland datet.
Og vi får håpe at de går med på å treffe deg.
Tre menn rundt en pc. Det lover ikke godt.
Hva er din favoritt blant spanske operaer?
- "La Selva Sin Amor." Hva gjør dere? - Hvordan staves det?
- Vi lager Thomas' dateprofil. - Skal du virkelig gjøre dette?
Jeg må treffe disse kvinnene ansikt til ansikt.
Nå har han sjansen til å få en klient til å betale for at han møter damer.
Gi deg. Det stemmer ikke.
Hadde jeg vært purk, ville jeg avhørt dem alle.
Dette er det nest beste.
Den første daten handler jo alltid om å stille spørsmål.
Med litt flaks har han avslørt Den sorte enke før regningen kommer.
En kvinne som tar alle pengene til mannen og så dreper ham.
Så du tror at kvinnen i banken har noe med drapet å gjøre?
Det er en arbeidsteori. Hun får ham til å ta ut masse penger -
- og bruker bilkapringen som et skalkeskjul for ranet.
Da er vi i mål. Thomas, du er nå Tomás Caballé!
"Operaelsker og importør av europeiske sportsbiler."
- Kjærestemateriale. - "Snakker fem språk."
Han snakker knapt engelsk. Og blant hobbyer har du med styrkeløft?
Vi skal legge inn bilder av leggene hans.
- Ja, det må vi gjøre. - De ser helt utrolige ut.
Ikke rart at dere alle fortsatt er single.
Vil dere vite hva en kvinne ønsker seg, så spør meg. Gi meg den!
Festbrems!
Kan dere høre om Kawika kan spore opp bilen til Roland?
- Klart det. Ha det, Higgy! - Ha det.
Kvinner blåser i hvordan leggene dine ser ut.
Er hun en sort enke, ønsker hun seg et lettlurt bytte.
Det er noen som er usikker og enkel å manipulere.
Roland var enkemann. Lett bytte. Slik må du også fremstå.
Så nå er jeg en ensom lege på en diger eiendom -
- med en verdensberømt vinkjeller.
Som du aldri skal røre.
Da gjenstår det bare én ting. Jeg har redigert noen av bildene dine.
Skal dette funke, må du se pretensiøs ut.
Må jeg det? Jeg kan ikke fordra den fyren.
En sort enke elsker sånne.
Jeg har hacket siden, slik at du matcher kvinnene.
Men jeg garanterer ikke at de liker deg.
- Klart de gjør det! - Nå er du innbilsk.
Jeg prøver bare å tenke positivt.
"Prøver å tenke." Det er du god på.
Da overlater jeg resten til deg. Lykke til.
- Ikke bry dere om meg. - Jeg gjør ikke det.
Du bør starte med noe enklere. Det er noen lange ord i den.
- Jeg tar med en ordbok. - Hvorfor en anatomibok?
- Jeg skal på date. - Jeg kan forklare alt om anatomi.
Nei takk. Det står i profilen min at jeg er en pensjonert karkirurg.
Du tror vel ikke at du greier å lære så mye at du fremstår som kirurg -
- i løpet av en eneste kveld?
Jeg har ikke noe valg. Og du er dårlig på skalkeskjul.
- Enhver løgn har et snev av sannhet. - Hva ville du foretrukket?
Baseballspiller? Okserytter? Racerbilfører?
- Sa du nettopp "okserytter"? - Un jinete de toros.
- Jeg ville bli det som ung. - Vås.
Jeg dro ofte til min onkel i Mexico. Han tok meg med på rodeo.
Jeg elsket det. Jeg kan snakke om okseriding i all evighet.
Men ikke om karkirurgi. Derfor er jeg nødt til å lese en god del i kveld.
- Ordbok? - Stemmer...
- Kos deg med hjemmeleksa, doktor. - Det skal jeg, Kumu.
Vent, Higgins! Se her. Det funket.
Jeg matchet med to av dem Roland datet. Og to andre likte meg.
Så din plan om å få betalt mens du feier over damer var en suksess.
"Feier over?" Jeg skal bare granske dem.
Hvis de ikke fremstår som mordere, ser jeg dem aldri igjen.
- Så sant de ikke er attraktive. - Jeg greier meg, takk.
Nå må jeg dusje. Jeg skal møte Kesha til lunsj.
- Hun med tatovering på korsryggen? - Hvorfor så negativ?
- Gjør dette deg sjalu? - Ikke vær tåpelig.
Kanskje du bør laste ned denne appen?
Du treffer jo ikke mange menn her på eiendommen.
Nettdating? Da vil jeg heller bli slått i ansiktet med en golfsko.
Jeg er litt mer kresen enn det du er.
Jeg akter ikke å gå ut med enhver som kaster et blikk på meg.
Jeg dater faktisk ikke mye.
Men du har ikke vært på én date siden jeg traff deg.
- Jeg er en svært opptatt kvinne. - Klokka er 11, og du gjør yoga.
Dette er min egentid.
- Kan jeg få si noe til deg? - Hvis du absolutt må...
Jeg var sammen med noen jeg trodde var den rette.
Hun såret meg dypere enn jeg trodde var mulig.
Og man skulle tro at jeg etter det ikke ville ta noen sjanser igjen.
Men jeg er villig til å gi kjærligheten en ny sjanse.
Og hva er poenget ditt?
Du er sikkert redd for å bli så såret igjen.
Men det å avskjære muligheten for kjærlighet er ikke særlig lurt.
En eller annen gang må du opp på hesten igjen.
Og nå har faktisk doktor Tomás Caballé en date som venter.
Kos deg med yogaen.
Blinddate med seks vakre kvinner? Jeg skal ikke lyve. Fristende.
Men i dette yrket må man oppføre seg profesjonelt.
Om ikke annet for å bevise at Higgins tok feil.
Kunsten å avhøre en mistenkt. Se etter tegn.
Hvem lyver? Hvem er oppriktig?
- Kom igjen, sinke! - "Sinke?"
Gi deg. Jeg trodde du mente at vi skulle trene.
Første gang jeg brukte siden. Og du?
- Jeg bruker fem ulike apper. - Hvordan går det?
De var ikke det jeg var ute etter.
Jeg kjente ikke til appen før en venn tipset meg om den. Roland McDowell.
Roland? Jeg tror jeg matchet med ham. En litt eldre fyr?
Han så søt ut, men aldersforskjellen var for stor.
- Jeg hørte at han var blitt drept. - Kjære vene!
- Bilkapring. Helt utrolig. - Så skrekkelig!
- Vent. Sikter du til Roland McDowell? - Kjente du Roland?
Ja. Vi møttes. Vi snakket om å treffes igjen også.
Stakkars datteren hans. De sto hverandre så nær.
- Virkelig trist. - Ja.
Beklager, Cleo. Det er en kollega. Jeg må nesten ta den.
Unnskyld meg. Doktor Wright her.
Jeg snakket med Kawika.
Han tror at Rolands bil er sendt utenlands.
Han kjenner en som jobber i havna og som smugler stjålne biler.
- Fortell hva han sier. - Hvordan går det? Noen mistenkte?
Ingen har pekt seg ut så langt. Men jeg har én date igjen.
Det er mye jobb å kuratere en god vinsamling.
Vin kan fort bli skjemt.
Men nok om merlot og opera. Fortell meg om deg selv, Abigail.
Kall meg Abby.
Jeg er advokat i et lite byrå. Jobber mest innen strafferett.
Interessant. Hva med fritiden?
Det lille jeg har av fritid bruker jeg på fysiske aktiviteter.
Jeg gir også veteraner gratis juridisk bistand.
Jeg er fra en militærfamilie, så det betyr mye for meg.
Hva med deg? Gjør du en frivillig innsats?
Som lege må du vel ha mange muligheter til det.
Nei, jeg la legeyrket på hylla da jeg flyttet hit.
Gjorde du det? Du, som kunne hjulpet så mange.
Sant nok. Og jeg gjorde det på fastlandet.
Dessuten har jeg reddet så mange liv at jeg har sluttet å telle.
På profilbildet ditt har du blondt hår.
Stemmer. Det var bare en fase. Det var litt kortere også.
Jeg foretrekker min naturlige look. Oi sann.
Jeg beklager så mye, men jeg er nødt til å stikke.
Hvorfor så travelt?
Du er en fin fyr, men ikke min type.
Hva er det du ser etter?
Noen med beina på bakken.
Noen som hjelper andre, og ikke bare for penger.
En som foretrekker øl fremfor vin og baseball fremfor opera.
Noen som verdsetter kunsten å sove lenge om morgenen, -
- og som ikke ville blitt irritert hvis jeg spiste i senga.
Det var hyggelig å hilse på deg.
Jeg vet hva du tenker: Hun er perfekt for meg. Kanskje det.
Men det var ikke derfor jeg fulgte etter.
Sorte enker er flinke til å forføre sitt bytte. De gjør seg kostbare.
Så det var mulig at Abby prøvde å undergrave selvtilliten min-
- for å få meg til å hige etter hennes aksept.
Strålende. Ingen mobil.
Et vitne beskrev bilkapreren som hvit mann, 183 høy med mørkt hår.
Med andre ord: akkurat denne fyren.
Kanskje Abby ikke var perfekt likevel.
Han passer til signalementet, men det gjør mange andre også.
Men han omgås hun som muligens var i banken.
Et lite problem: Hun har brunt hår.
Så hun bleket håret. Er ikke det litt mistenkelig?
Her betaler hun fyren, som jeg skygget hjem til et halvveishus.
Det må være en kopling mellom drapet på Roland og pengene.
Det er noen ved porten, og det er neppe til meg.
Cleo. Lurer på hva hun vil.
- Hei på deg! - Hei. Du la igjen denne på bordet.
Trodde jeg hadde mistet den. Takk for at du kom med den.
Bare hyggelig. Jeg er på vei til power yoga.
- Høres gøy ut. - Du bør bli med en gang.
- Så sant det er greit å bli svett. - Det går bra.
- Kanskje vi kan ta en middag? - Ville vært fint.
- Assistenten min ordner det. - Fint. Gi meg beskjed.
Skal jeg legge den i postkassen? Jeg må dra.
Det er glimrende. Takk.
Da snakkes vi vel snart.
Greit. Ha det.
- Jeg synes synd på henne. - Jeg skal melde avbud pent.
Jeg siktet til hennes elendige smak mht. menn.
Hvis han er tidligere straffedømt, finner jeg ham i databasen.
Hei, Karen. Jeg har en ledetråd. Jeg vil gjerne vise deg noen bilder.
Gjerne det.
- Kjenner du igjen noen? - Nei. Hvem er det?
Faren din datet den damen. Fyren vet jeg ikke helt.
Jeg må legge på. Jeg skal holde deg underrettet.
- Hva skjer? - Det er ungkarskvinne nummer to!
Alias din hovedmistenkte.
Gjesten din, sir.
- Noe mer jeg kan gjøre for deg? - Nei takk.
Engelsk hjelp er mye bedre enn amerikansk...
Kutt ut! Hvem i svarte er du?
- Doktor Tomás Caballé. - Slutt å lyve!
Plutselig kommer en etterforsker Katsumoto fra politiet -
- og gransker et av mine vitner på anmodning av Thomas Magnum, -
- som ifølge folkeregisteret er deg.
- Vitne? - I en sak jeg jobber med!
Så det var derfor du traff den fyren etter lunsj.
Hæ? Skygget du meg?
Nok tull. Hva holder du på med?
Du er ingen lege. Og er dette stedet ditt, egentlig?
Jeg er privatetterforsker. Bor i gjestehuset.
Rolands datter hyret meg for å finne morderen og tyven av 1 million.
- Så du er en privatkødd? - Etterforsker.
Og du trodde at jeg var koplet til drapet på Roland?
Vitnet mitt har et vanntett alibi for kvelden for bilkapringen.
Det samme har jeg. Bare spør din kompis Katsumoto.
- Vi er ikke venner. Han hater meg. - Jaså? Så overraskende.
Hold deg unna både meg og vitnet mitt. Er det forstått?
Jeg antar at vi kan stryke henne fra lista over mistenkte.
- Du liker henne. - Hæ? Slett ikke.
- Du lyver! - Jeg går.
- Gi henne blomster. - Jeg liker henne ikke.
- Jo, du liker henne. - Det gjør jeg ikke.
Ja, jeg husker en Mercedes C300 2018-modell for et par dager siden.
- Levert av en jeg ikke har sett før. - Han stjal bilen og drepte en fyr.
Kan du beskrive ham?
Hvit, svart hår. Normal høyde.
Det kan passe på så å si alle. Hvor er den bilen nå?
På vei til Kina. Forlot havna for seks timer siden. Beklager.
- Det går bra. - Har du en plan, kanskje?
Hva ville Thomas gjort, tror du?
Takk for at du ble med! Du er snart tilbake på krimlaben!
Jeg ser skipet! Rett forut!
- Håper ikke du blir sjøsyk også! - Hvordan det?
Hold dere fast. Jeg lander på containerne.
Takk kapteinen fra oss. Vi skal straks fordufte.
Nå kan du sette i gang.
- Prøv å unngå å spy i bilen. - Dette vil koste deg dyrt.
Fingeravtrykkene fra bilen ga en treff.
Davis Sadler. Dømt for ran, svindel, besittelse av våpen.
Det står at han er gift.
- Det er jo Cleo! - Som heter Tammy Ann Lacoss.
Jeg tror at du har funnet din sorte enke.
- Vil du takke meg nå eller senere? - Hva er det?
Bilkapreren heter Davis Sadler.
Gift med Cleo, alias Tammy Ann Lacoss.
Hun er vår sorte enke. Bor i Hawaii Kai. Du får adressen nå.
Flott. Takk. Magnum?
- Bra jobba. - Hørte du det, Higgins?
Katsumoto ga meg et kompliment. La meg få nyte øyeblikket.
Gjør det, du.
Herlig fyr. Jeg tror vi blir bestevenner.
Katsumoto her. To mistenkte skal rømme.
- Trenger forsterkninger. - Kommer om seks minutter.
Jeg har ikke seks minutter.
Nå stikker vi.
Politiet! Legg hendene på hodet!
Fold hendene. Snu deg!
Legg fra deg våpenet!
- Magnum. - Sersjant Lukela i politiet.
Vi leter etter Katsumoto. Han ringte deg sist.
- Er Katsumoto savnet? - Vi fant bilen og mobilen.
- Vet du hvor han er? - Politiet finner ham ikke.
Sadler må ha visst at han kom. Hvordan var det mulig?
- Mr. Magnum? - Jeg er her.
- Aner du hvor Katsumoto er? - Legg på, Magnum!
Gi meg mobilen. Legg på!
- Hva gjør du? - Bekrefter en teori.
Du glemte ikke mobilen din.
Cleo tok den, klonet SIM-kortet og leverte den til deg etterpå.
- Hun har avlyttet deg. - Og visste at Katsumoto kom.
- Si at du greier å spore henne opp. - Jeg skal prøve.
- Hvor fører dere meg? - Vi forlater øya.
Du er vårt forhandlingskort.
Biltyveri, drap, kidnapping av purk. Dere sitter dypt i det.
- Bare gå videre. - Dere tenker ikke klart.
Du spurte om jeg skulle drepe deg.
Jeg dreper deg nå, hvis du ikke går om bord i den båten.
Skuffende, Cleo. Jeg gledet meg til power yoga-daten vår.
Jeg må spørre deg om hvordan du fikk Roland til å ta ut alle pengene.
Min teori er at du og mannen din truet med å skade dattera hans.
Du var den eneste jeg traff som visste at han hadde en datter.
Han gjorde som du sa for å beskytte henne.
Roland var ikke den første som ble svindlet av dem.
De lurte minst fem andre menn.
Men dette var første gang at det utviklet seg til drap.
Karen fikk de svarene hun ønsket seg.
Men noen spørsmål gjensto. Ifølge farens testamente-
- skulle pengene gå til et forskningssykehus.
Og alle pengene skulle bli brukt av bare én lege.
En som Karen aldri hadde truffet, langt mindre hørt om.
Men faren etterlot seg noe som skulle forklare det hele.
Hei, vennen. Ser du på dette, har du nok mange spørsmål.
Jeg vil forklare hvorfor jeg ga en fremmed alle sparepengene mine.
Dr. Okana er ledende innen sjeldne sykdommer.
De er så sjeldne at de ikke har noe navn.
De kalles "sjeldne diagnoser".
Jeg har aldri fortalt deg dette, men moren din døde av en slik sykdom.
Det er noe mer du også må vite. Da du var liten jente, -
- mente legene at du trolig hadde arvet det samme genet.
Jeg ønsket å fortelle deg det, men fikk meg aldri til det.
Jeg ville ikke at du skulle gruble over noe du ikke kunne styre.
Jeg håpet at de fant et botemiddel før du måtte få vite det.
Jeg sendte penger til dr. Okana helt siden du var liten.
Jeg bidro til forskningen hennes. Beklager at jeg ikke sa noe til deg.
Jeg ønsket bare at den lille jenta mi skulle være trygg.
Og lykkelig. Kanskje jeg gjorde feil. Jeg vet ikke.
Men jeg håper at du forstår meg.
Jeg er veldig stolt av det mennesket du har blitt, skatten min.
Det ville moren din vært også.
Og selv om vi ikke er her lenger...
...vil du alltid ha oss i ditt hjerte.
Jeg elsker deg.
Jeg elsker deg også, pappa.
Jammen er det ikke dr. Caballé.
Ikke steng døren. Dette tar ikke lang tid.
Hør her. Jeg gjorde bare jobben min. Og det ga faktisk resultater.
Jeg ber om unnskyldning. Vil du gå ut med meg igjen?
Vi har jo allerede vært ute på date.
Og jeg syntes ikke at vi var særlig på bølgelengde.
Du var på date med dr. Caballé.
En superpretensiøs karkirurg.
Slik er ikke Thomas Magnum.
Dette er han.
Thomas Magnum er ikke fancy.
Thomas Magnum vokste opp i Virginia.
Thomas Magnum elsker baseball og kan ikke fordra opera.
Jeg snakker ikke fem språk. Bare to. Den røde Ferrari-en bare låner jeg.
Favorittølet mitt er trolig Coops, tett fulgt av Old Düsseldorf.
Der har du meg i et nøtteskall.
Derfor prøver jeg igjen.
Vil du gå på date med meg, er du snill?
Jeg vil takke deg for forslaget ditt om blomster.
Jeg måtte overtale henne, men Abby blir med på en date til.
Hun virker hyggelig. Ikke spoler dette.
Skal prøve. Hvorfor den kjolen?
- Jeg skal på date. - Er det sant?
- Jeg følger ditt råd. - Med hvem da?
En venn av Robin. Baseballfyr.
Du snakker vel ikke om Christian Yelich?
Jo. Han er visst ikke så ille.
- Han er jo baseballens superstjerne! - Det høres bra ut.
Han har slått 326 og har 36 home run.
Fyren er reine baseballguden. Hvordan har dette seg?
Ha ba meg ut. Og ikke via en teit app, men på gamlemåten.
Som en gentleman. Jeg må stikke. Ikke sitt oppe.
- Kan jeg få være med litt? - Overhodet ikke.
Jeg er borte før forretten kommer.
God natt, Magnum.
Oversatt av Lars-Kristian Holmsen www.sdimedia.com